विभागीय अफसरों को स्कूल में पढ़ाई की स्थिति, शिक्षकों की डायरी, स्कूल रिकार्ड के जांच का जिम्मा सौंपा गया था। मगर विभागीय अफसरों के न रहने से निरीक्षण अभियान खानापूर्ति में तब्दील हो गया है। गौरतलब है कि माध्यमिक स्कूलों में पढ़ाई की स्थिति व स्कूल भवन की दयनीय दशा पर नाराजगी व्यक्त करते हुए शासन ने शिक्षा विभाग को 20 स्कूलों में पैनल इंस्पेक्शन करने के निर्देश दिए थे। साथ ही निरीक्षण में स्कूलों में पढ़ाई की दशा, शिक्षकों की डायरी, पुस्तकालय व प्रयोगशालाओं की जांच करने को कहा गया था। शासन की ओर से डीआईओएस कार्यालय को 7 सिमम्बर से 16 दिसम्बर तक स्कूलों के इंस्पेक्शन के आदेश मिले थे।